《代谈时英宪副作谈湖州人也》
明代·苏葵

四明与苕溪，烟水本相接。几年乡井心，促膝灯下说。

一朝先我归，送送不易别。我怀君当知，有梦逐征楫。

在禄匪恋荣，解组非慕洁。何当柏台霜，不及楝庄月。

抱琴懒鸣弦，倚剑厌吹吷。至情默绸缪，酒尽舟柁捩。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。